*Az határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*60. számú előterjesztés*

Bátaszék Város Önkormányzat Képviselő-testületének 2018. február 28-án

16,00 órakor megtartandó rendkívüli ülésére

*Döntés közterületek filmforgatási célú használati díjának felülvizsgálatáról*

|  |
| --- |
| **Előterjesztő:** Kondriczné dr. Varga Erzsébet jegyző**Készítette** : Kondriczné dr. Varga Erzsébet jegyző  **Törvényességi ellenőrzést végezte:** Takácsné Gehring Mária aljegyző**Tárgyalja:**PG Bizottság: 2018. 02. 27. |

 **Tisztelt Képviselő-testület!**

A mozgóképről szóló 2004. évi II. törvény (továbbiakban: Mktv.) 34. § (3) bekezdése értelmében:

„*34. § (3)*A települési önkormányzat a közterületek filmforgatási célú használatát legfeljebb a 3. mellékletnek megfelelő mértékben meghatározott díj ellenében biztosíthatja. A naptári napon legfeljebb hat órával átnyúló éjszakai forgatások esetében a töredéknapra a 3. mellékletben meghatározott összegeket kell alkalmazni. A közterület használatáért megállapított díj a tulajdonosi joggyakorlót illeti meg. A 3. melléklet szerinti legmagasabb díjak évente a tárgyévet megelőző második évre közzétett éves fogyasztói árindexek szorzatával növelt mértékben emelkednek. **A 3. melléklet e bekezdés szerinti módosított díjtételeit** az MNF és a saját honlappal rendelkező **települési önkormányzat az adott év elején honlapján közzéteszi**.*”*

Fenti rendelkezés alapján minden év elején javasolt a díjak felülvizsgálata. A KSH által közzétett 2016. évi éves fogyasztói árak átlagosan 0,4 %- kal emelkedtek.

A jogszabályi rendelkezés szerinti emelés az Mktv. 3. melléklete legmagasabb díjaira vonatkozik, mely az önkormányzati rendeletben meghatározott díjak felső határa.

Az Mktv. 3. mellékletében meghatározott díjak az alábbiak, melyek 0,4 %-kal megemelt értéke lehet a 2018-as évre az önkormányzati rendeletben szabályozott díj felső határa:

*A települési önkormányzat tulajdonában álló közterületek filmforgatási célú használatának díjai a használat célja szerint*

|  |  |  |  |  |  |  |
| --- | --- | --- | --- | --- | --- | --- |
| A | B | C | D | E | F |  |
|  | Közterület-besorolás | Forgatási terület(F) | Technikai terület(T) | Stábparkolási terület(P) | Kiürítési terület(K) | Közlekedés elől elzárt terület(E) |
|  |  | Ft/m2/nap | Ft/m2/nap | Ft/m2/nap | Ft/m2/nap | Ft/m2/nap |
| 5 | A város, a megyei jogú város, ajárásszékhely város, a községturisztikailag kiemelt területei | 521 | 208 | 208 | 208 | 20 |
| *Töredék nap esetén az alábbi díjak érvényesek\** |
| *261\** | *104\** | *104\** | *104\** | *10\** |
| 6 | A város, a megyei jogú város, ajárásszékhely város, a község nemturisztikailag kiemelt területei | 208 | 156 | 104 | 104 | 10 |
| *Töredék nap esetén az alábbi díjak érvényesek\** |
| *104\** | *78\** | *52\** | *52\** | *5\** |

A jelenleg hatályos, közterületek filmforgatási célú igénybevételéről szóló 17/2013. (IX.9.) önkormányzati rendelet 4. § (1) bekezdése alapján a közterület filmforgatási célú igénybevételéért fizetendő díj

1. a város turisztikailag kiemelt központi területein:

a) forgatási terület esetén: 350.- Ft/m2/nap

b) technikai terület esetén: 160.- Ft/m2/nap

c) stábparkolási terület esetén: 120.- Ft/m2/nap

d) kiürítési terület esetén: 120.- Ft/m2/nap

e) közlekedés elől elzárt terület esetén: 20.- Ft/m2/nap

2. a város nem turisztikailag kiemelt központi területein:

a) forgatási terület esetén: 150.- Ft/m2/nap

b) technikai terület esetén: 130.- Ft/m2/nap

c) stábparkolási terület esetén: 80.- Ft/m2/nap

d) kiürítési terület esetén: 80.- Ft/m2/nap

e) közlekedés elől elzárt terület esetén: 10.- Ft/m2/nap.

Tekintettel arra, hogy fenti díjak alkalmazására ez idáig nem került sor, azok módosítására nem teszünk javaslatot.

Kérem az alábbi határozati javaslat elfogadását.

***H a t á r o z a t i j a v a s l a t :***

**közterületek filmforgatási célú használati díjának felülvizsgálatára**

Bátaszék Város Önkormányzatának Képviselő-testülete a közterületek filmforgatási célú igénybevételéről szóló 17/2013. (IX.9.) önkormányzati rendeletében meghatározott díjakat nem kívánja módosítani.

*Határidő:* 2018. március 10.

*Felelős*: Kondriczné dr. Varga Erzsébet jegyző

(a határozat megküldéséért)

*Határozatról értesül*: Bátaszéki KÖH pénzügyi iroda

 irattár